Џим Ведерби
Џејмс Доналд „Џим” Ведерби (; Њујорк; 27. новембар 1952) бивши је амерички астронаут и официр у Америчкој ратној морнарици. У време пензионисања 2003, имао је чин капетана. Ожењен је и има двоје деце.

Средњу школу је завршио 1970. Дипломирао је као инжењер аерокосмичке технике на Универзитету Нотр Дам 1974. године, да би 1975. био регрутован у Морнарицу, где је децембра 1976. постао пилот, касније и пробни пилот, након завршене елитне школе за пробне пилоте при Ратној морнарици САД у Пакс Риверу, Мериленд, 1981. године. Астронаут је постао 1984. године, и од тада је у свемир летео шест пута, од тога чак пет пута као командант мисија, што је амерички рекорд. Провео је 66 дана у свемиру. Током службовања у НАСА обављао је низ одговорних дужности. Члан је неколико кућа славних и носилац бројних друштвених признања, цивилних и војних одликовања.

Забележио је преко 7.000 часова лета на разним типовима авиона и 345 слетања на носач авиона.

Занимљивости 
 Ведерби је први и једини Американац који је командовао пет мисија у свемиру (летео укупно шест пута)
 Ведерби је спустио Спејс-шатл више од било ког другог астронаута (пет пута)
 Са висином од 1,93м највиши је човек који је летео у свемир

Галерија

Референце

Спољашње везе 

 Wetherbee's official NASA biography
 Astronautix biography of Jim Wetherbee
 Spacefacts biography of Jim Wetherbee
 Wetherbee at Spaceacts 

Рођени 1952.
Амерички астронаути
Амерички инжењери
Амерички пилоти